Mariana

Mariana () – miestas pietryčių Brazilijoje, Minas Žeraise, 75 km į pietryčius nuo Belo Horizontės, 10 km į rytus nuo Oro Preto, prie Karmo upės. Savivaldybės centras. Keliai į Belo Horizontę, Itabiritą, Ponte Novą. Žemės ūkio regiono prekybinis centras (tiekiama jautiena, pienas, vištiena, kava, ryžiai, kukurūzai, pupelės, cukranendrės, česnakai, sorgai). Apylinkėse yra svarbi Minas de Pasaženo aukso kasykla.

Marianoje išlikęs kolonijinis barokinis senamiestis su Senuoju kalėjimu, Gubernatorių rūmais, Šv. Karmelio ir Šv. Pranciškaus Asyžiečio bažnyčiomis.

 Savivaldybė 
Marianos savivaldybė užima 1194 km², 2022 m. joje gyveno 61 387 gyventojai. Kitos didesnės gyvenvietės: Kašoeira do Brumadas, Monsenjor Horta, Santa Rita Duraunas, Bandeirantesas, Padre Viegasas, Furkinas.Mariana: Municipality in Minas Gerais, citypopulation.de

 Istorija 
Mariana – seniausias Minas Žeraiso miestas (pirmoji valstijos sostinė), įkurtas 1696 m. Pradžioje vadintas Vila de Albukerke ir Vila de Karmu. Savivaldybės centras nuo 1711 m., miestas nuo 1745 m. Suklestėjo kaip aukso gavybos centras. 1905 m. tapo vyskupijos centru.

2015 m. lapkričio 5 d. Marianos apylinkėse sugriuvo „Samarco“ kompanijos geležies rūdos kasyklos užtvanka – nuodingi nešmenys sunaikino kelis kaimus, o vėliau išsiliejo į Dosės upę.Fonseca do Carmo, Flávio; et al. (July–September 2017). „Fundão tailings dam failures: the environment tragedy of the largest technological disaster of Brazilian mining in global context“. Perspectives in Ecology and Conservation. 15 (3). Elsevier: 145–151.

 Šaltiniai 

Kategorija:Minas Žeraiso miestai